A Törvényszék 2020. június 25-i ítélete – Malacalza Investimenti kontra EKB
(T-552/19. sz. ügy)1
(„Dokumentumokhoz való hozzáférés – Az EKB határozata a Banca Carige SpA ügyvivői vagyonfelügyelet alá helyezéséről – A hozzáférés megtagadása – Mulasztási eljárás”)
Az eljárás nyelve: olasz
Felek
Felperes: Malacalza Investimenti Srl (Genova, Olaszország) (képviselők: P. Ghiglione, E. De Giorgi és L. Amicarelli ügyvédek)
Alperes: Európai Központi Bank (képviselők: F. von Lindeiner és M. Van Hoecke meghatalmazottak, segítőjük: D. Sarmiento Ramírez-Escudero ügyvéd)
Az ügy tárgya
Az EKB Kormányzótanácsának a Banca Carige SpA ügyvivői vagyonfelügyelet alá helyezéséről szóló, 2019. január 1-jei ECB-SSM-2019-ITCAR-11 határozatához kapcsolódó több dokumentumhoz való hozzáférés megtagadásáról szóló, 2019. június 12-i LS/LdG/19/185 EKB határozat megsemmisítése iránt az EUMSZ 263. cikk alapján benyújtott kérelem.
Az ítélet rendelkező része
A Törvényszék az Európai Központi Bank (EKB) Kormányzótanácsának a Banca Carige SpA ügyvivői vagyonfelügyelet alá helyezéséről szóló, 2019. január 1-jei ECB-SSM-2019-ITCAR-11 határozatához kapcsolódó több dokumentumhoz való hozzáférés megtagadásáról szóló, 2019. június 12-i LS/LdG/19/185 EKB határozatot megsemmisíti.
A Törvényszék az EKB-t kötelezi a költségek viselésére.
____________
1 HL C 328., 2019.9.30.